SUPER ดีดบวกกว่า 3% สวนภาวะตลาด! จับตาขายหน่วยลงทุนกองอินฟราฯ ฟันด์เม.ย.นี้
SUPER ดีดบวกกว่า 3% สวนภาวะตลาด! จับตาขายหน่วยลงทุนกองอินฟราฯ ฟันด์เม.ย.นี้ ล่าสุด ณ เวลา 10.03 น. อยู่ที่ระดับ 0.65 บาท เพิ่มขึ้น 0.02 บาท หรือ 3.17% สูงสุดที่ระดับ 0.65 บาท ต่ำสุดที่ระดับ 0.63 บาท ด้วยมูลค่าการซื้อขาย 40.47 ล้านบาท
18 มี.ค. 2562

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 10.03 น. อยู่ที่ระดับ 0.65 บาท เพิ่มขึ้น 0.02 บาท หรือ 3.17% สูงสุดที่ระดับ 0.65 บาท ต่ำสุดที่ระดับ 0.63 บาท ด้วยมูลค่าการซื้อขาย 40.47 ล้านบาท

โดยราคาหุ้น SUPER ปรับตัวขึ้นอีกครั้งในวันนี้ หลังจากราคาปิดตลาดวันศุกร์ที่ผ่านมาปรับตัวลดลง 3.08% ซึ่งก่อนหน้านี้บริษัทได้รายงานผ่านระบบสารสนเทศตลาดหลักทรัพย์แห่งประเทศไทย ว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อนุมัติให้บริษัทจัดตั้งและจัดการกองทุนรวมโครงสร้างพื้นฐาน โรงไฟฟ้า ซุปเปอร์ เอนเนอร์ยี แต่กำหนดให้สามารถเสนอขายหน่วยลงทุนของกองทุนได้ต่อเมื่อโครงการโรงไฟฟ้า 2 โครงการที่กองทุนฯจะลงทุนในสิทธิรายได้สุทธิ ได้รับใบอนุญาตที่เกี่ยวข้องครบถ้วนแล้ว
ตามการรายงานข่าวก่อนหน้านี้ : ก.ล.ต.ไฟเขียว SUPER ตั้งกองอินฟราฯ ฟันด์ คาดเริ่มขายหน่วยลงทุนเม.ย.นี้